CELEX: 62011TN0486
Language: sl
Date: 2011-09-02 00:00:00
Title: Zadeva T-486/11: Tožba, vložena 2. septembra 2011 – Telekomunikacja Polska proti Komisiji

19.11.2011   
            
            
               SL
            
            
               Uradni list Evropske unije
            
            
               C 340/27
            
         Tožba, vložena 2. septembra 2011 – Telekomunikacja Polska proti Komisiji
   (Zadeva T-486/11)
   2011/C 340/56
   Jezik postopka: angleščina
   
      Stranki
   
   
      Tožeča stranka: Telekomunikacja Polska SA (Varšava, Republika Poljska) (zastopniki: M. Modzelewska de Raad, P. Paśnik, S. Hautbourg, odvetniki, C. Vajda, QC, in A. Howard, barrister)
   
      Tožena stranka: Evropska komisija
   
      Predlogi
   
   Tožeča stranka predlaga, naj Splošno sodišče
   
               —
            
            
               razglasi ničnost Sklepa Komisije C(2011) 4378 konč. z dne 22. junija 2011 v celoti; podredno
            
         
               —
            
            
               razglasi ničnosti člena 2 izpodbijanega sklepa v celoti; ali podredno
            
         
               —
            
            
               ustrezno zniža v njem navedeno globo; in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog, v katerem trdi,
               
                           —
                        
                        
                           da je Komisija napačno uporabila pravo in nepravilno sklepala, ker ni dokazan nikakršen legitimni interes glede vodenja preiskave in sprejetja odločbe o kršitvi glede predhodnega ravnanja;
                        
                     
         
               2.
            
            
               Drugi tožbeni razlog, v katerem trdi,
               
                           —
                        
                        
                           da člen 2 izpodbijanega sklepa krši člen 6 Evropske konvencije o človekovih pravicah (EKČP) in/ali člen 47 Listine Evropske unije o temeljnih pravicah (Listina), ker je v njem določeno, da o kazenski obtožbi odloča upravni organ, in sicer Komisija, in ne neodvisno sodišče v skladu z jamstvi iz člena 6;
                        
                     
         
               3.
            
            
               Tretji tožbeni razlog, v katerem trdi,
               
                           —
                        
                        
                           da je člen 2 ničen, ker Komisija v upravnem postopku ni spoštovala pravice do obrambe tožeče stranke, ker se pri določitvi globe ni opredelila glede obteževalnih in olajševalnih okoliščin.
                        
                     
         
               4.
            
            
               Četrti tožbeni razlog, s katerim predlaga
               
                           —
                        
                        
                           znižanje globe, ker je Komisija napačno presodila težo kršitve in pri določitvi osnovnega zneska globe kršila načelo sorazmernosti zaradi:
                           
                                       (a)
                                    
                                    
                                       neupoštevanja dejstva, da je kršitev zajemala različne prakse različnih trajanj in jakosti;
                                    
                                 
                                       (b)
                                    
                                    
                                       napak pri presoji, ker je ugotovila, da je imela kršitev dejanski negativni učinek na konkurenco in na potrošnike na upoštevnem trgu.
                                    
                                 
                     
         
               5.
            
            
               Peti tožbeni razlog, s katerim predlaga
               
                           —
                        
                        
                           znižanje globe, ker Komisija neprimerno in nepravično ni upoštevala olajševalnih okoliščin, saj:
                           
                                       (a)
                                    
                                    
                                       ni upoštevala izravnalnih ukrepov tožeče stranke v obliki občutnih naložb za izboljšanje širokopasovne infrastrukture na Poljskem v korist konkurentov in potrošnikov;
                                    
                                 
                                       (b)
                                    
                                    
                                       ni upoštevala prostovoljnega prenehanja s kršitvijo;
                                    
                                 
                                       (c)
                                    
                                    
                                       ni upoštevala ponujene zaveze tožeče stranke.